รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ ตรวจสถานการณ์ผักตบชวา และวัชพืชสะสม พื้นที่ลุ่มน้ำภาคกลาง สั่งการให้เร่งกำจัดก่อนน้ำหลากปีนี้
วันจันทร์ที่ 8 มิถุนายน 2563
รอง นรม.พล.อ.ประวิตรฯ ตรวจสถานการณ์ผักตบชวา และวัชพืชสะสม พื้นที่ลุ่มน้ําภาคกลาง สั่งการให้เร่งกําจัดก่อนน้ําหลากปีนี้
รอง นรม.พล.อ.ประวิตรฯ ตรวจสถานการณ์ผักตบชวาและวัชพืชสะสมพื้นที่ลุ่มน้ําภาคกลาง สั่งการให้เร่งกําจัดก่อนน้ําหลากปีนี้
วันนี้ (8 มิถุนายน 2563) เวลา 09.00 น. ณ ห้องรับรอง กองการบิน ศูนย์การเคลื่อนย้ายกองทัพบก พลเอก ประวิตร วงษ์สุวรรณ รองนายกรัฐมนตรี รับฟังบรรยายสรุปสถานการณ์ผักตบชวาและวัชพืชในลุ่มน้ําภาคกลาง ทั้งนี้ จากการสํารวจโดยใช้ข้อมูลภาพถ่ายดาวเทียมของ GISTDA เมื่อวันที่ 11 พฤษภาคม 2563 พบว่ามีการสะสมของผักตบชวาและวัชพืช จํานวน 128 จุด 19 จังหวัด ในแม่น้ําสายหลัก จํานวน 47 จุด ได้แก่ แม่น้ําเจ้าพระยา 2 จุด แม่น้ําน้อย 15 จุด แม่น้ําท่าจีน 23 จุด แม่น้ําป่าสัก 1 จุด และแม่น้ําลพบุรี 6 จุด รวมปริมาณผักตบชวาในแม่น้ําสายหลักทั้งสิ้นจํานวน 165,360 ตัน ซึ่งหน่วยงานหลัก 4 หน่วยงานที่รับผิดชอบในแต่ละพื้นที่ที่มีการสะสมของผักตบชวาและวัชพืช ได้แก่ กรมโยธาธิการและผังเมือง กรมชลประทาน กรมเจ้าท่า และกรมส่งเสริมการปกครองท้องถิ่น ได้ดําเนินการเก็บผักตบชวาและวัชพืชแล้ว คิดเป็นร้อยละ 96 ของจํานวนผักตบชวาและวัชพืช
ภายหลังรับฟังบรรยายสรุป รองนายกรัฐมนตรีกล่าวว่า ปัญหาผักตบชวาและวัชพืชในแม่น้ําของประเทศ เป็นปัญหาที่รัฐบาลให้ความสําคัญในการแก้ไขและได้ติดตามผลการดําเนินงานมาอย่างต่อเนื่อง เพื่อช่วยแก้ไขปัญหาความเดือดร้อนให้กับพี่น้องประชาชนที่ใช้เส้นทางน้ําในการคมนาคมขนส่งเป็นประจํา พร้อมทั้งเตรียมความพร้อมในการรับมือกับปัญหาน้ําหลากในช่วงฤดูฝน โดยรองนายกรัฐมนตรีได้เน้นย้ําให้หน่วยงานที่เกี่ยวข้อง โดยเฉพาะกรมส่งเสริมการปกครองท้องถิ่นจัดเก็บผักตบชวาและวัชพืชในคลองซอย รวมถึงตามลําคลองแม่น้ําสาขาเล็ก ๆ ในพื้นที่ เพื่อกําจัดผักตบชวาและวัชพืช ไม่ให้ไหลลงมาสู่แม่น้ําสายหลัก และกําชับให้ส่วนท้องถิ่นสร้างความร่วมมือกับประชาชนในพื้นที่ให้ประชาชนเข้ามามีส่วนร่วมในการกําจัดผักตบชวาและวัชพืช โดยให้สนับสนุนงบประมาณ และจ่ายค่าตอบแทนเพื่อสร้างแรงจูงใจและเป็นการกําจัดผักตบชวาและวัชพืชอย่างยั่งยืน
จากนั้น รองนายกรัฐมนตรีพร้อมคณะได้เดินทางโดยเฮลิคอปเตอร์บินสํารวจสถานการณ์ผักตบชวาและวัชพืชในพื้นที่ลุ่มน้ําภาคกลางตอนล่าง ได้แก่ คลองหกวา คลองสอง คลองสาม คลองรังสิตประยูรศักดิ์ และในแม่น้ําเจ้าพระยา แม่น้ําน้อย บริเวณประตูระบายน้ําผักไห่และแม่น้ําท่าจีน บริเวณประตูระบายน้ําโพธิ์พระยา จังหวัดสุพรรณบุรี เรื่อยมาจนถึงบริเวณหน้าวัดบางช้างเหนือ จังหวัดนครปฐม
ภายหลังการบินสํารวจฯ รองนายกรัฐมนตรีกล่าวว่า จากการบินสํารวจพบว่ายังมีหลายจุดที่มีผักตบชวาสะสมอยู่ปริมาณมาก โดยได้กําชับให้ทุกหน่วยเร่งดําเนินการกําจัดผักตบชวาให้ทันก่อนที่น้ําเหนือจะไหลหลากลงมาเพื่อไม่ให้กีดขวางทางน้ําไหล ซึ่งการกําจัดผักตบชวาให้หมดเป็นเรื่องยาก แต่ถ้าหากหน่วยงานที่เกี่ยวข้องทุกหน่วยงานร่วมมือกันอย่างจริงจัง ประชาชนที่อยู่ริมน้ําทุกหลังคาเรือนช่วยกันดูแลความสะอาดหน้าบ้านของตนเองอย่างสม่ําเสมอ เชื่อว่าปัญหาผักตบชวาก็จะหมดไปจากแม่น้ําลําคลองและเกิดความยั่งยืนต่อไป
รองนายกรัฐมนตรีได้สั่งการให้กรมชลประทาน เร่งดําเนินการบริเวณคลองหกวา คลองสอง คลองสาม ซึ่งพบว่ายังมีผักตบชวาสะสมอยู่ ให้แล้วเสร็จโดยเร็ว และให้กรมเจ้าท่าเร่งดําเนินการบริเวณแม่น้ําเจ้าพระยา เชื่อมต่อแม่น้ําน้อย ไปจนถึงประตูระบายน้ําผักไห่ ซึ่งยังพบว่ามีผักตบชวาสะสมเป็นจุด ๆ จํานวนมากให้แล้วเสร็จภายในระยะเวลาที่กําหนด และสั่งการให้กรมโยธาธิการและผังเมือง เร่งดําเนินการบริเวณแม่น้ําท่าจีน เขตอําเภอบางปลาม้า อําเภอบางเลน และอําเภอสามพราน ซึ่งพบว่ามีผักตบชวาสะสมเป็นจุด ๆ ในช่วงบริเวณที่แม่น้ําคับแคบและคดเคี้ยว
สําหรับการบินสํารวจในวันนี้ รองนายกรัฐมนตรีกล่าวว่าเป็นประโยชน์อย่างยิ่งในการแก้ไขปัญหาฯ ให้กับพี่น้องประชาชน โดยรัฐบาลได้สั่งการให้เร่งดําเนินการแก้ไขปัญหาเพื่อให้แม่น้ําปลอดผักตบชวาและวัชพืช ทําให้การคมนาคมขนส่งทางน้ําสะดวกสบาย ช่วยแก้ไขปัญหาน้ําท่วม และช่วยทําให้ประชาชนริมน้ํามีวิถีความเป็นอยู่ที่ดีขึ้นต่อไป
----------------------------------
กลุ่มประชาสัมพันธ์และเผยแพร่ สํานักโฆษก